cyanic-selkie/wikianc huggingface dataset:
সুকুমারী
ব্যক্তিগত জীবন
সুকুমারী ১৯৫৯ সালে পরিচালক এ. ভীমসিংহের সাথে বিবাহ বন্ধনে আবদ্ধ হন। ভীমসংহ ১৯৮৮ সালে মারা যান যখন সুকুমারীর বয়স ছিল মাত্র ৩৮ বছর। এই দম্পতির সুরেশ নামে এক ছেলে আছে, যিনি পেশায় চিকিৎসক কিন্তু আম্মে নারায়ণ, যুবাজনোৎসবম এবং চেপ্পুর মতো ছবিতে অভিনয়ও করেছিলেন ।
পুরস্কার ও সম্মাননা
চারুকলা এবং চলচ্চিত্রশিল্পে অনন্য অবদানের জন্যে ২০০৩ সালে সুকুমারী ভারতের চতুর্থ সর্ব্বোচ্চ অসামরিক পুরস্কার পদ্মশ্রী লাভ করেন।
দ্য কুইন্সল্যান্ডার
দ্য কুইন্সল্যান্ডার ব্রিসবেন কুরিয়ারের সাপ্তাহিক সারসংক্ষেপ এবং সাহিত্য সংস্করণ। সাময়িকীটি ১৮৫০-এর দশক হতে ঔপনিবেশিক কুইন্সল্যান্ড এবং পরবর্তীতে ফেডারেল রাজ্যের প্রধান সাময়িকী। ১৮৬৬ সালে ব্রিসবেন নিউজপেপার কোম্পানি পত্রিকাটি চালু করেছিল এবং ১৯৩৯ সালে বন্ধ করে দেয়।
ডিজিটাল মাধ্যমে
অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের অংশ হিসেবে কুইন্সল্যান্ডের রাজ্য লাইব্রেরির সহায়তায় দ্য কুইন্সল্যান্ডার ডিজিটাল মাধ্যমে রূপান্তর করা হয়েছে, পত্রিকাটি ট্রোভ -নামক লাইব্রেরি চাহিদা সেবায় উপলব্ধ আছে।
হাইতিয়েন মসজিদ
হাইদিয়ান মসজিদ চীনের বেইজিংয়ের হাইডিয়ান জেলার হাইডিয়ান শহরে অবস্থিত একটি মসজিদ। মসজিদটি যাহালান সড়কের পাশে অবস্থিত।
ইতিহাস
মিং রাজবংশের (১৩৬৮-১৬৪৪) শাসনকালের শেষদিকে মসজিদটি নির্মাণ করা হয়েছে। চিং রাজবংশের জিয়াখিং সম্রাটের রাজত্বকালে মসজিদটি সংস্কার করা হয় এবং বর্তমান মসজিদের অবস্থানে সম্প্রসারণ করা হয়।
স্থাপত্য
মসজিদটি ২০,০০০ বর্গমিটার এলাকা জুড়ে অবস্থিত। মসজিদে তিনটি আঙ্গিনাসহ ভবন আছে। মাঝের ভবনে নামাজ আদায় করা হয়। উত্তর ও দক্ষিণ দিকের ভবনে ধর্মীয় শিক্ষা দেওয়া হয়। ইসলামিক স্থাপত্য শৈলীর আদলে মসজিদটি নির্মাণ করা হয়েছে। মসজিদের উঠানে একটি ফুলের বাগান ও কবরস্থান আছে।  মসজিদে ২০০ জন মুসল্লি নামাজ আদায় করতে পারে।
বেইজিং সাবওয়ের হাইডিয়ানহুংজুয়াং স্টেশন থেকে পশ্চিমে হেঁটে যাওয়া যাবে এমন দূরত্বে মসজিদটি অবস্থিত।
তুর্কি ফুটবল ফেডারেশন
তুর্কি ফুটবল ফেডারেশন (Türkiye Futbol Federasyonu, Turkish Football Federation; এছাড়াও সংক্ষেপে টিএফএফ নামে পরিচিত) হচ্ছে তুরস্কের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৩ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৯ বছর পর ১৯৬২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর তুরস্কের রাজধানী ইস্তাম্বুলে অবস্থিত।
এই সংস্থাটি তুরস্কের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে সুপার লীগ, তুর্কি কাপ এবং তুর্কি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে তুর্কি ফুটবল ফেডারেশনের সভাপতির দায়িত্ব পালন করছেন নিহাত ওজদেমির এবং সাধারণ সম্পাদকের দায়িত্ব পালন করছেন কাদির কারদাস।
তুর্কি ফুটবল লীগ পদ্ধতি
তুর্কি ফুটবল লীগ পদ্ধতিটি আট স্তরে বিভক্ত, যা শীর্ষ স্তর সুপার লীগ হতে স্থানীয় শৌখিন বিভাগ পর্যন্ত বিস্তৃত।
দ্বিতীয় ইউক্রাতিদেস
দ্বিতীয় ইউক্রাতিদেস (Εὐκρατίδης Β΄) একজন গ্রিক-ব্যাক্ট্রিয় রাজ্যের শাসক ছিলেন, যিনি সম্ভবতঃ খ্রিস্টপূর্ব ১৪৫ থেকে খ্রিস্টপূর্ব ১৪০ পর্য্যন্ত রাজত্ব করেন।
সংক্ষিপ্ত পরিচিতি
ভারত থেকে ফেরার সময় গ্রিক-ব্যাক্ট্রিয় শাসক প্রথম ইউক্রাতিদেস তাঁর নিজের পুত্রের হাতে নিহত হন। পিতার প্রতি তাঁর ঘৃণা এতটাই বেশি ছিল, যে তাঁর পুত্র মৃতদেহটিকে রথের সাথে বেঁধে টেনে নিয়ে যান এবং সৎকার না করেই ফেলে রাখার আদেশ দেন। যদিও এই পুত্রের নাম পাওয়া যায় না, তবে মনে করা হয় তিনি দ্বিতীয় ইউক্রাতিদেস বা প্রথম হেলিওক্লেসের মধ্যে একজন ছিলেন। প্রথম ইউক্রাতিদেসের হত্যার পর রাজ্যের শাসনক্ষমতার অধিকার নিয়ে রাজপরিবারের সদস্যদের মধ্যে গৃহযুদ্ধ শুরু হয়, যার ফলে এই রাজ্য ধীরে ধীরে দুর্বল হয়ে পড়ে।
ইন্টারন্যাশনাল বিজনেস টাইমস
থাম্ব|আইবিটাইমস এফএক্স এডিটর কী হবে তার রূপরেখা দিয়ে ২০০৭ সালে সহপ্রতিষ্ঠাতা ডেভিসের হাতে আঁকা একটি  ব্লুপ্রিন্ট ইন্টারন্যাশনাল বিজনেজ টাইমস (International Business Times) একটি ব্যবসা-বাণিজ্য ভিত্তিক, অনলাইন গ্লোবাল সংবাদপত্র। বিশ্বের ১২টি দেশের ৮টি ভাষায় এর প্রায় ১৩টি সংস্করণ প্রকাশিত হয়। এটি বিশ্বের সবচেয়ে জনপ্রিয় দশটি ব্যবসা-বাণিজ্য সম্পর্কিত সংবাদপত্রগুলোর একটি। পত্রিকাটিকে অনকে সময় ছোট করে আইবিটাইমস নামেও সম্বোধন করা হয়। মূলত যে বিষয়ে সংবাদপত্রটি খবর ও তথ্য প্রকাশ করে তা মধ্যে আছে, বিশ্বের ভূ-রাজনৈতিক স্থানের বিভিন্ন রকম ব্যবসায়িক প্রস্তাব, বিশ্লেষণ, ও মতামত। এছাড়াও আছে বৈশ্বিক অর্থনীতি, বাজার, ছোট ও বড় ব্যবসায়িক প্রতিষ্ঠানগুলোর তালিকা, বিজ্ঞান ও প্রযুক্তি, এবং ব্যবসায়িক জীবন ও সংস্কৃতি।
বিশ্বব্যাপী বিস্তারিতভাবে সংবাদ পৌঁছে দেবার লক্ষ্যকে সামনে রেখে প্রত্রিকাটি ২০০৫ সালে এটির ওয়েবসাইট চালু করে। এটি একটি বেসরকারি কোম্পানি দ্বারা পরিচালিত হয়, এবং এর সর্বময় ক্ষমতার অধিকারী হচ্ছে প্রতিষ্ঠানটির পরিচালক বোর্ড। নিউ ইয়র্কের ওয়াল স্ট্রিটে পত্রিকাটির সদরদপ্তর অবস্থিত।
ওয়েলসে বৌদ্ধধর্ম
২০২১ সালের আদমশুমারি অনুসারে ওয়েলসে বৌদ্ধ ধর্ম ওয়েলশ জনসংখ্যার ৩% অনুসরণ করে। বৌদ্ধধর্মের তুলনামূলকভাবে সংক্ষিপ্ত ইতিহাস রয়েছে, শুধুমাত্র ২০শতকে দেশে প্রকৃতপক্ষে উপস্থিতি প্রতিষ্ঠা করেছে। ওয়েলসের ২০ হাজার জন লোক ২০২১ সালের আদমশুমারিতে নিজেদের বৌদ্ধ ঘোষণা করেছে, যা বেশ কয়েকটি বৌদ্ধ ঐতিহ্যের প্রতিনিধিত্ব করে।
সম্প্রদায়
তিব্বতি বৌদ্ধধর্ম বিশেষভাবে বিভিন্ন ঐতিহ্য এবং বংশের শাখার সাথে ভালভাবে প্রতিনিধিত্ব করে, বিশেষ করে উত্তর ওয়েলসে অবস্থিত লামা শেনপেন হুকামের জাগ্রত হৃদয় সংঘ। জেন বৌদ্ধধর্মের ওয়েলসে বেশ কয়েকটি দল রয়েছে এবং তিনজন সোটো জেন মাস্টার বর্তমানে বাসিন্দা এবং সক্রিয়ভাবে শিক্ষাদান করছেন। সামাথা ট্রাস্ট, একটি সাধারণ থেরাবাদ গোষ্ঠী, তিব্বতি গোষ্ঠী, জাগ্রত হৃদয় সংঘের মতো ওয়েলসে তাদের সদর দপ্তর রয়েছে। ত্রিরত্ন বৌদ্ধ সম্প্রদায়ের বেশ কয়েকটি গোষ্ঠী এবং একটি বড় কার্ডিফ বৌদ্ধ কেন্দ্র রয়েছে। বংশ 1981 সাল থেকে ওয়েলসে সক্রিয় রয়েছে। Aro gTér বংশধারী, Ngak'chang Rinpoche এবং Khandro Déchen, ওয়েলসের বাসিন্দা এবং বজ্রযান বৌদ্ধ চর্চা সম্পর্কে অনেক প্রকাশনা লিখেছেন (বিশ্বব্যাপী Aro Books এবং Aro Books Inc)। এই বংশের আরেকজন ওয়েলশ লেখক হলেন এনগাকমা নরডজিন পামো যিনি অ্যারো লিং কার্ডিফের একজন শিক্ষক।
দুহোক স্টেডিয়াম
দুহোক স্টেডিয়াম  ইরাকের একটি বহুমুখী ক্রীড়া স্টেডিয়াম। বর্তমানে এখানে ফুটবল খেলা বেশি অনুষ্ঠিত হয়। এই স্টেডিয়ামটি দুহোক ফুটবল দলের হোম-ভেন্যু হিসেবে ব্যবহৃত হয়। এর দর্শক ধারণক্ষমতা প্রথমে ছিলো মাত্র ১০ হাজার, পরবর্তীতে সংস্কারের ফলে দর্শক ধারণক্ষমতা বৃদ্ধি পেয়ে দাঁড়ায় প্রায় ৩০ হাজার, যা ধারণ ক্ষমতার হিসেবে ইরাকের সবচেয়ে বড় একটি স্টেডিয়াম।
অবস্থান
দুহোক স্টেডিয়াম ইরাকের দুহোকে রেজা রোডের পাশে অবস্থিত। টাইগ্রিস নদীর বাঁধের পাশে পাহাড়ঘেরা পরিবেশে স্টেডিয়ামটি তৈরী করা হয়েছে।
প্রতিষ্ঠা
দুহোক স্টেডিয়াম ১৯৮৬ সালে প্রতিষ্ঠিত হয়। তবে ২০০৮ সালে এই স্টেডিয়ামের বড় ধরনের সংস্কার সাধন করা হয়।
সুবিধা
এই মাঠটি বিশ্বমানের সুবিধাসমূহের সমন্বয়ে তৈরি ইরাকের একটি আধুনিক স্টেডিয়াম। এই স্টেডিয়ামটি মধ্য প্রাচ্যের সেরা মাঠগুলোর একটি। এই মাঠের মূল বৈশিষ্ট্য হল এর প্রাকৃতিক পরিবেশে দর্শকদের খেলা দেখার সুবিধা। স্টেডিয়ামের চারপাশে সুউচ্চ পাহাড়ের সারি এর সৌন্দর্য বহুগুণ বাড়িয়ে দিয়েছে। মূলতঃ ফুটবল এবং এথলেটিকসের জন্য তৈরি করায় এই মাঠটি উপবৃত্তাকার। আধুনিক খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। মাঠে সবুজ ঘাস লাগানো, দর্শকদের জন্য উন্নত বসার ব্যবস্থা, যোগাযোগ ব্যবস্থার উন্নতি, খেলা ধারণের সুবিধা ইত্যাদি এই স্টেডিয়ামকে ইরাকের অন্যতম স্টেডিয়ামে পরিণত করেছে।
ব্যারাকপুর পুলিশ কমিশনারেট
ব্যারাকপুর পুলিশ কমিশনারেট বা ব্যারাকপুর সিটি পুলিশ হল পশ্চিমবঙ্গের ব্যারাকপুর মহকুমা এলাকার আইন শৃঙ্খলার রক্ষার্থে গঠিত একটি বিশেষ পুলিশ বাহিনী। ২০১২ সালের ২০ জানুয়ারি এই কমিশনারেট গঠিত হয়। এটি পশ্চিমবঙ্গ পুলিশের অঙ্গ এবং পশ্চিমবঙ্গ সরকারের স্বরাষ্ট্র মন্ত্রকের নিয়ন্ত্রণাধীন। উত্তর চব্বিশ পরগনা জেলা পুলিশ বিভাগকে ভেঙে এই কমিশনারেট তৈরি হয়েছে। এই কমিশনারেটের অধীনে ১২টি থানা রয়েছে। সঞ্জয় মুখোপাধ্যায় এই কমিশনারেটের প্রথম পুলিশ কমিশনার নিযুক্ত হন।
গঠন
thumb|275px|right|ব্যারাকপুর ট্রাঙ্ক রোডের ধারে ব্যারাকপুর পুলিশ কমিশনারেটের প্রধান কার্যালয়
ব্যারাকপুর পুলিশ কমিশনারের প্রধান কার্যালয় ব্যারাকপুর শহরে অবস্থিত। এর দুটি বিভাগ–ব্যারাকপুর ও বেলঘড়িয়া। কমিশনারেটের মোট আয়তন ২৯৭ বর্গ কিলোমিটার। এর অধীনে আছে ১২টি থানা। পুলিশের ইন্সপেক্টর-জেনেরেলের সমতুল্য মর্যাদাসম্পন্ন একজন ইন্ডিয়ান পুলিশ সার্ভিস অফিসার এই কমিশনারেটের প্রধান হন। কমিশনারের সাহায্যার্থে দুজন সহকারী বা যুগ্ম কমিশনার থাকেন। দুই বিভাগের জন্য দুজন ডেপুটি পুলিশ কমিশনার থাকেন। গোয়েন্দা ও ট্র্যাফিক বিভাগ সহ অন্যান্য দফতরের দায়িত্বে থাকেন ডেপুটি সুপারইন্টেন্ডেন্টের সমতুল্য মর্যাদার অতিরিক্ত ডেপুটি পুলিশ কমিশনারেরা। থানার দায়িত্বে থাকেন ইনস্পেক্টর।
বহিঃসংযোগ
Barrackpore Traffic Police official website
কাদিরপুর ইউনিয়ন
কাদিরপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
শবনিম ইসমাইল
শবনিম ইসমাইল (জন্ম: ৫ অক্টোবর ১৯৮৮) একজন দক্ষিণ আফ্রিকার আন্তর্জাতিক নারী ক্রিকেটার। তিনি ২০০৭ সালের ২০শে জানুয়ারী তারিখে দক্ষিণ আফ্রিকা জাতীয় দলের হয়ে পাকিস্তানের বিপক্ষে অভিষেক লাভ হয়।
ইসমাইল মূলত ডানহাতি ফাস্ট বোলার হিসেবে খেলে থাকেন এবং বিশ্বের সবচেয়ে দ্রুততম নালী বোলারদের মধ্যে একজন হিসেবে মর্যাদা পান, ২০১৬ সালের জানুয়ারিতে তার একটি ডেলিভারির রেকর্ড হয়েছিল। এছাড়াও তিনি ২০০৯ এবং ২০১৩ সালের বিশ্বকাপে দক্ষিণ আফ্রিকার হয়ে প্রতিনিধিত্ব করেছিলেন  এবং বর্তমানে একদিনের আন্তর্জাতিক (ওডিআই) ও টি-২০ আন্তর্জাতিকে দক্ষিণ আফ্রিকার সর্বকালের সেরা উইকেট শিকারী হিসেবে মর্যাদা লাভ করেছেন।
ব্যক্তিগত জীবন
ইসমাইল কেপটাউন-এ জন্মগ্রহণ করেন। স্কুল জীবন থেকেই ক্রিকেটে হাতেখড়ি হয় তার। প্রাথমিকভাবে নারী-পুরুষ উভয়ের সাথে ক্রিকেট খেলতে শুরু করেছিলেন, কারণ সেই সময়েই তাদের স্কুলে মেয়েদের জন্য কোন পৃথক কোন দল ছিলনা। ইসমাইল একটি মুসলিম সম্ভ্রান্ত পরিবারে জন্মগ্রহণ করেন এবং দক্ষিণ আফ্রিকার জাতীয় ক্রিকেট দলে খেলা একমাত্র মুসলিম নারী ক্রিকেটার হিসেবে মর্যাদা পেয়েছেন।, তিনি একজন যান্ত্রিক প্রকৌশলী বিষয়ে অধ্যয়নরত ছিলেন।
ডোরেমন নো উতা
"ডোরেমন নো উতা" (ドラえもんのうた) হলো ১৯৭৯ থেকে ২০০৫ পর্যন্ত টিভি অাশাহিতে সম্প্রচারিত ডোরেমনের উদ্বোধনী সঙ্গীত। এই সঙ্গীতটি লিখেছেন তাকুমি কুসুবে এবং অনুষ্ঠানটি তৈরি করেছেন কিকুচি শুনশুকে। সঙ্গীতটির আসল গায়ক হলেন কুমিকো অসুগি।
শিল্পী
এই উদ্বোধনী সঙ্গীতে অনেক শিল্পী গান করেছেন:
কাদিরপুর ইউনিয়ন, বেগমগঞ্জ
কাদিরপুর বাংলাদেশের নোয়াখালী জেলার অন্তর্গত বেগমগঞ্জ উপজেলার একটি ইউনিয়ন।
অবস্থান ও সীমানা
বেগমগঞ্জ উপজেলার দক্ষিণ-পূর্বাংশে কাদিরপুর ইউনিয়নের অবস্থান। এ ইউনিয়নের পশ্চিমে শরীফপুর ইউনিয়ন ও হাজীপুর ইউনিয়ন, উত্তরে ও উত্তর-পূর্বে রসুলপুর ইউনিয়ন, দক্ষিণ-পূর্বে সেনবাগ উপজেলার নবীপুর ইউনিয়ন এবং দক্ষিণে কবিরহাট উপজেলার নরোত্তমপুর ইউনিয়ন অবস্থিত।
প্রশাসনিক কাঠামো
কাদিরপুর ইউনিয়ন বেগমগঞ্জ উপজেলার আওতাধীন ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম বেগমগঞ্জ থানার আওতাধীন। এটি জাতীয় সংসদের ২৭০নং নির্বাচনী এলাকা নোয়াখালী-৩ এর অংশ।
ওকা নদী
থাম্ব|ওকা নদীর উৎস ওকা নদী (Ока́) পশ্চিম রাশিয়ার একটি নদী। নদীটি ওরেলের দক্ষিণে উৎপত্তিলাভ করে উত্তর ও উত্তর-পূর্ব দিকে ঘন জনবসতিপূর্ণ ও শিল্পায়িত অঞ্চলের মধ্য দিয়ে ১,৪৮০ কিমি প্রবাহিত হয়ে নিঝনি নভোগোরদের কাছে ভোলগা নদীর সাথে মিলিত হয়েছে। এটি ভোলগা নদীর পশ্চিম উপনদীগুলির মধ্যে প্রধান।
জনসংখ্যাতত্ত্ব
জনসংখ্যাতত্ত্ব বলতে মানব জনসংখ্যার সংখ্যাতাত্ত্বিক আলোচনা ও গবেষণাশাস্ত্রকে বোঝায়। সাধারণভাবে এই শাস্ত্রে যে কোনো বাস্তব জনসংখ্যা, অর্থাৎ স্থান ও কাল সাপেক্ষে পরিবর্তনশীল যে কোনো জনসমষ্টির বিশ্লেষণ সম্ভব। এতে উদ্দিষ্ট জনসংখ্যার আয়তন, গঠন ও জনবণ্টন সম্বন্ধে আলোকপাত করা যায়, আর সময়, জন্ম, পরিযান, আয়ুবৃদ্ধি ও মৃত্যু প্রভৃতি প্রভাবকের ফলে তার পরিবর্তনের বিশ্লেষণও করা যায়।
জনসংখ্যাতাত্ত্বিক বিশ্লেষণ-পদ্ধতিতে গোটা সমাজের পাশাপাশি নির্দিষ্ট কিছু সূচকের ভিত্তিতে নির্ধারিত জনসমষ্টিরও গবেষণা সম্ভব; এই সূচকগুলোর মধ্যে শিক্ষা, জাতীয়তা, ধর্ম এবং জাতি অন্যতম গুরুত্বপূর্ণ। শিক্ষাপ্রতিষ্ঠানগুলোয় জনসংখ্যাতত্ত্বকে সাধারণত সমাজবিজ্ঞানের শাখা হিসেবে গণ্য করা হলেও আলাদা জনসংখ্যাতত্ত্ব বিভাগেরও অস্তিত্ব আছে।
ভিক্টর ফ্রান্সিস হেস
থাম্ব|কর্মক্ষেত্রে হেস (কেন্দ্র) ভিক্টর ফ্রান্সিস হেস (জুন ২৪, ১৮৮৩ – ডিসেম্বর ১৭, ১৯৬৪) একজন অস্ট্রীয়-মার্কিন পদার্থবিজ্ঞানী। অস্ট্রিয়াতে গ্রাৎস এবং ইন্স‌ব্রুক বিশ্ববিদ্যালয়ে অধ্যাপনা করার পর ১৯৩৮ সালে তিনি মার্কিন যুক্তরাষ্ট্রে চলে যান। মূলত নাৎসি বাহিনীর অত্যাচার থেকে বাঁচতেই তিনি পালিয়ে গিয়েছিলেন, কারণ তার স্ত্রী ছিলেন ইহুদি। যুক্তরাষ্ট্রে গেলে তাকে ফর্ডহাম বিশ্ববিদ্যালয়ে অধ্যাপনায় নিযুক্ত করা হয়। কিছুকাল পর তিনি একজন স্বাভাবিক মার্কিন নাগরিকের মর্যাদা লাভ করেন। বেলুনের মাধ্যমে বহনযোগ্য বিভিন্ন যন্ত্রের মাধ্যমে হেস এবং তার সহকর্মীরা প্রমাণ করেছিলেন, যে বিকিরণ পরিবেশকে আয়নিত করে তার উৎস হল মহাজাগতিক। মহাজাগতিক রশ্মি আবিষ্কারের জন্য তিনি ১৯৩৬ সালে অপর বিজ্ঞানী কার্ল ডেভিড অ্যান্ডারসনের সাথে যৌথভাবে পদার্থবিজ্ঞানে নোবেল পুরস্কার লাভ করেন।
হাবিবুর রহমান হাবিব
হাবিবুর রহমান হাবিব (জন্ম: ২৭ নভেম্বর ১৯৭২) বাংলাদেশের সিলেট জেলার রাজনীতিবিদ যিনি সিলেট-৩ আসনের সংসদ সদস্য।
প্রাথমিক জীবন
হাবিবুর রহমান হাবিব ২৭ নভেম্বর ১৯৭২ সালে সিলেট জেলার দক্ষিণ সুরমা উপজেলার কামালবাজার গ্রামে জন্মগ্রহণ করেন। তিনি সিলেট এমসি কলেজ থেকে বিএ পাস করেন। ১৯৯৫ সালে তিনি যুক্তরাজ্যে প্রবাস জীবন শুরু করেন।
রাজনৈতিক জীবন
হাবিব ১৯৮৬ সালে অষ্টম শ্রেণিতে পড়ার সময় ছাত্রলীগের রাজনীতির সঙ্গে সম্পৃক্ত হন। তিনি লন্ডন যুবলীগের ভারপ্রাপ্ত সাধারণ সম্পাদক এবং যুক্তরাজ্য যুবলীগের যুগ্ম সাধারণ সম্পাদক হিসেবে দায়িত্ব পালন করেন। যুক্তরাজ্য আওয়ামী লীগের সদস্য এবং ত্রাণ ও সমাজকল্যাণ সম্পাদক হিসেবে দায়িত্ব পালন করেন হাবিব। তিনি সিলেট জেলা আওয়ামী লীগের সদস্য।
১১ মার্চ ২০২১ সালে সিলেট-৩ আসনের সংসদ সদস্য মাহমুদ উস সামাদ চৌধুরী মৃত্যুবরণ করলে শূন্য আসনের উপনির্বাচনে ৬ সেপ্টেম্বর ২০২১ সালে তিনি সংসদ সদস্য নির্বাচিত হন।
দ্য রয়েল বেঙ্গল টাইগার (চলচ্চিত্র)
দ্য রয়েল বেঙ্গল টাইগার একটি ভারতীয় বাংলা চলচ্চিত্র। ২০১৪ সালে চলচ্চিত্রটি মুক্তি পায়। চলচ্চিত্রটির পরিচালক রাজেশ গাঙ্গুলি। চলচ্চিত্রটি প্রোযোজনা করেছেন নিরজ পান্ডে এবং শীতল ভাটিয়া।
মূল কাহিনী
অভি (আবির চট্টোপাধ্যায়) সাধারণ বিনম্র ও নিরীহ বাঙ্গালি পরিবারের লোক এবং প্রতিবাদ কি তিনি জানেন না । তিনি তার স্ত্রী অপু (প্রিয়াঙ্কা সরকার) এবং তার ছেলে সঙ্গে কলকাতায় বসবাস করেন । তার একটি ভাড়াটে গত ছয় মাস গত তার মাসিক ভাড়া দেয় ন এবং যখনই তিনি সব টাকা পরিশোধের জন্য অনুরোধ করেন তখনই সে অস্বীকার করেন ।অভি কেবল তার অফিসে একজন কমকর্তা । কিন্তু তার নিজের সহকর্মী দিপংকর তাকে হিংসা করে এবং অভির বিরুদ্ধে মিথ্যাচার জন্য সুপারিশ করে ও অন্যান্য উপায় তার আরো পতন পরিকল্পনা করতে থাকে । কিন্তু নন্দিনী ও তার অন্যান্য সহকর্মী  খুব ভাল বন্ধু ।
জুলিয়া লুই-ড্রাইফাস
জুলিয়া স্কারলেট এলিজাবেথ লুই-ড্রাইফাস (Julia Scarlett Elizabeth Louis-Dreyfus; জন্ম: ১৩ জানুয়ারি ১৯৬১) হলেন একজন মার্কিন অভিনেত্রী, কৌতুকাভিনেত্রী ও প্রযোজক। তিনি টেলিভিশনে হাস্যরসাত্মক স্যাটারডে নাইট লাইভ (১৯৮২-১৯৮৫), সিনফেল্ড (১৯৯০-১৯৯৮), ভিপ (২০১২-বর্তমান)-এ অভিনয়ের জন্য সর্বাধিক পরিচিত। তিনি টেলিভিশনে অভিনয়ের জন্য সর্বাধিক পুরস্কারপ্রাপ্ত অভিনয়শিল্পীদের একজন। তিনি সর্বাধিক এমি পুরস্কার ও স্ক্রিন অ্যাক্টরস গিল্ড পুরস্কার বিজয়ী।
প্রারম্ভিক জীবন
জুলিয়া স্কারলেট এলিজাবেথ লুই-ড্রাইফাস ১৯৬১ সালের ১৩ই জানুয়ারি নিউ ইয়র্ক সিটিতে জন্মগ্রহণ করেন। তার মাতা জুডিথ (বিবাহপূর্ব ল্যফেভার) ছিলেন একজন একজন লেখিকা এবং বিশেষ শিশুদের শিক্ষিকা; এবং তার পিতা জেরার লুই-ড্রাইফাস ফরাসি বংশোদ্ভূত বিলিয়নিয়ার, তিনি লুই ড্রাইফাস কোম্পানির প্রধান। তার পিতামহ পিয়ের লুই-ড্রাইফাস ছিলেন লুই ড্রাইফাস গ্রুপের সভাপতি। তিনি আলসেসের এক ইহুদি পরিবারে জন্মগ্রহণ করেছিলেন, এবং দ্বিতীয় বিশ্বযুদ্ধে ক্যাভালরি অফিসার ও ফরাসি রেজিস্ট্যান্সের সদস্য হিসেবে দায়িত্ব পালন করেন। জুলিয়ার প্র-প্র-পিতামহ লেওপল্ড লুই-ড্রাইফাস ১৮৫১ সালে নিত্য-প্রয়োজনীয় পণ্যদ্রব্য ও শিপিং কর্পোরেশন লুই ড্রাইফাস গ্রুপ প্রতিষ্ঠা করেন, তার পরিবার এখনো এই প্রতিষ্ঠানের নিয়ন্ত্রণ ধরে রেখেছে। ড্রাইফাস কেলেঙ্কারির সাথে জড়িত আলফ্রেড ড্রাইফাস তার দূর সম্পর্কের আত্মীয়। তার পিতামহী মার্কিন যুক্তরাষ্ট্রে ব্রাজিলীয় ও মেক্সিকীয় বংশোদ্ভূত পিতামাতার ঘরে জন্মগ্রহণ করেন। ১৯৪০-এর দশকের তিনি জুলিয়ার পিতা জেরারকে নিয়ে ফ্রান্স থেকে মার্কিন যুক্তরাষ্ট্রে পাড়ি জমান।
থাম্ব|ডান|২০১৭ সালের মে মাসে লুই-ড্রাইফাস
গুলাম নবী আজাদ
গুলাম নবী আজাদ (Ghulam Nabi Azad) (জন্মঃ ৭ মার্চ ১৯৪৯, জম্মু ও কাশ্মীর, ভারত) হলেন একজন ভারতীয় জাতীয় কংগ্রেস এর রাজনীতিবিদ এবং সংযুক্ত প্রগতিশীল জোটের স্বাস্থ্য ও পরিবার কল্যাণ মন্ত্রী ছিলেন।
আজাদ এর বিশেষ দক্ষতায় ১৮ বছর ধরে শক্তিশালী কংগ্রেস ওয়ার্কিং কমিটিতে নয় বার সদস্যের একটি রেকর্ড এআইসিসি সাধারণ সম্পাদক হওয়ায় তার সাংগঠনিক দক্ষতা বৃদ্ধির সাথে বর্তমান নেতাদের মধ্যে সম্ভবত দীর্ঘতম পর্যায়কাল ধরে রাজনীতি করছেন।
রাজনৈতিক জীবন
ভারতেরএকজন ইউনিয়ন মন্ত্রী হিসেবে তিনি ১৯৯০ খ্রিষ্টাব্দে পিভি নরসিংহ রাও এর সংখ্যালঘু সরকার সহ ২১ অনাস্থা অঙ্গভঙ্গির মধ্যে বিজয় ধারাবাহিক কংগ্রেস সরকার বাহিত করেন।
আজাদ এর প্রথম রাজনৈতিক নিয়োগ জম্মু মধ্যে বাহলিসা অনেক সুন্দর ডোডার ব্লক কংগ্রেস কমিটির সচিব ও কাশ্মীরের ডোডা জেলায় তার স্থানীয় জায়গা ছিল। ১৯৮০ সালে তিনি অল ইন্ডিয়া যুব কংগ্রেসের সভাপতি; সংখ্যালঘু সম্প্রদায় থেকে প্রথম হিসাবে নিযুক্ত হন।
১৯৮০ খ্রিষ্টাব্দে মহারাষ্ট্রের এর ওয়াসিম (লোকসভা কেন্দ্রের) থেকে সপ্তম লোকসভা নির্বাচিত হবার পরে আজাদ ১৯৮২ সালে আইন, বিচার ও কোম্পানি বিষয়ক মন্ত্রণালয়ের ভারপ্রাপ্ত ডেপুটি মন্ত্রী হিসেবে কেন্দ্রীয় সরকারের মধ্যে প্রবেশ করেন। ২০২২ সালের ২৬ আগস্ট তিনি নানা অভিযোগে ভারতীয় জাতীয় কংগ্রেসের সব পদ থেকে ইস্তফা দেন। ২০২২ সালের ২৬শে সেপ্টেম্বর তারিখে, আজাদ তার নতুন দলের নাম ডেমোক্রেটিক আজাদ পার্টি হিসাবে ঘোষণা করেন। গণতান্ত্রিক আজাদ পার্টির পতাকার তিনটি রঙ রয়েছে: সরিষা, সাদা এবং নীল। ২৭শে ডিসেম্বর তারিখে, তিনি তার দলের নাম পরিবর্তন করে গণতান্ত্রিক প্রগতিশীল আজাদ পার্টি রাখেন।
ব্যক্তিগত জীবন
তিনি ১৯৮০ খ্রিষ্টাব্দে একজন সুপরিচিত কাশ্মীরি গায়িকা শামীম দেব আজাদকে বিয়ে করেন এবং তাদের একটি পুত্র সন্তান সাদ্দাম নবী আজাদ এবং একটি কন্যা সন্তান সুফিয়া নবী আজাদ রয়েছে।
খাইবার পাখতুনখোয়ার মুখ্যমন্ত্রী
খাইবার পাখতুনখোয়ার মুখ্যমন্ত্রী (CM-KP) খাইবার পাখতুনখোয়ার সরকারের প্রধান। মুখ্যমন্ত্রী প্রাদেশিক সরকারের আইন-প্রণয়নকর শাখার নেতৃত্ব দেন।
খাইবার পাখতুখোয়ার প্রাদেশিক পরিষদ দ্বারা খাইবার পাখতুনখোয়ার মুখ্যমন্ত্রী ও প্রাদেশিক সরকারের প্রধান হিসেবে প্রদেশের সেবা করতে নির্বাচিত হয়। বর্তমান মুখ্যমন্ত্রী মাহমুদ খান।
তালতলী সরকারি প্রাথমিক বিদ্যালয়
তালতলী সরকারি প্রাথমিক বিদ্যালয় ও বেলাতুন নেছা সরকারি প্রাথমিক বিদ্যালয় হচ্ছে চট্টগ্রাম বিভাগের চাঁদপুর জেলার তালতলীর একটি সরকারি প্রাথমিক বিদ্যালয় ।
ইতিহাস
চাঁদপুরের কচুয়া উপজেলায় ( বৃহত্তর কুমিল্লা) মুন্সিবাড়ি পরিবারের আবদুল হামিদ মুন্সির স্ত্রী বেলাতুন নেছা খানমের নামানুসারে এ নামকরণ করা হয়েছিল । কারণ তিনি আবাসের বাইরের পাঠ্যক্রমে অংশ নিতে চান নি বলে তাঁর জন্য এ স্কুল তৈরি করেছিলেন। ১৮০০ এর দশকের শেষের দিকে মুসলিম মহিলাদের আবাসগুলো ব্যক্তিগত চত্বরের বাইরে নিয়মিত যেতে অনুমতি দেয়া হয় নি।  মুন্সিবাড়ি জামে মসজিদ থেকে ইসলামী শিক্ষক দ্বারা সরবরাহ করা উর্দু, ফারসি ও আরবি ভাষা নিয়ে প্রথম শুরু করে । পরে পরিবারটি আঞ্চলিক শিক্ষকদের নিয়োগ করেছিল।
পাঠ্যক্রম
১৯৭১ সালের যুদ্ধের পর  বাংলাদেশ সরকার বিদ্যালয়টি সরকারের অন্তর্ভুক্ত করেন  এবং শিক্ষামন্ত্রণালয়ের আওতায় একটি সরকারি প্রতিষ্ঠান হিসাবে ঘোষণা করে।
লোকেশ কনকরাজ
লোকেশ কানগরাজ (জন্ম: ১৪ মার্চ ১৯৮৬) একজন ভারতীয় চলচ্চিত্র পরিচালক, যিনি তামিল চলচ্চিত্র শিল্পে কাজ করেন। তিনি ২০১৬ সালের সংকলন অবিয়াল-এ একটি স্বল্পদৈর্ঘ্য চলচ্চিত্র দিয়ে তার কর্মজীবন শুরু করেন। পরে তিনি তার প্রথম ফিচার চলচ্চিত্র মানাগারাম (২০১৭) পরিচালনা করেন। লোকেশ সিনেমাটিক ইউনিভার্স তার দ্বারা পরিচালিত কাইথি (২০১৯) এবং বিক্রম (২০২২) নিয়ে গঠিত।
প্রারম্ভিক জীবন
লোকেশ কনকরাজ ভারতের তামিলনাড়ুর কোয়েম্বাটুর জেলার কিনাথুকাড়াবুতে জন্মগ্রহণ করেন।  তিনি একজন প্রাক্তন ব্যাংক কর্মচারী। তিনি একটি সম্মিলিত স্বল্পদৈর্ঘ্য চলচ্চিত্র প্রতিযোগিতায় অংশগ্রহণের মাধ্যমে চলচ্চিত্র নির্মাণের প্রতি তার আবেগ অনুধাবন করেন। প্রতিযোগিতার বিচারক ছিলেন পরিচালক কার্তিক সুব্বারাজ। এরপর তিনি লোকেশকে চলচ্চিত্র নির্মাণ চালিয়ে যেতে উৎসাহিত করেন।
ফিফা বিশ্বকাপে হাঙ্গেরি
ফিফা বিশ্বকাপ, যা কখনও কখনও ফুটবল বিশ্বকাপ বা সকার বিশ্বকাপ নামে পরিচিত, তবে সাধারণত বিশ্বকাপ হিসাবে পরিচিত, এটি ফুটবলের বিশ্ব পরিচালনা সংস্থা ফেডারেশন ইন্টার্নেশনাল ডি ফুটবল অ্যাসোসিয়েশন (ফিফা) এর সদস্য দেশগুলোর পুরুষ জাতীয় দলের অংশগ্রহণে একটি আন্তর্জাতিক ফুটবল প্রতিযোগিতা। প্রতিযোগিতাটি দ্বিতীয় বিশ্বযুদ্ধের কারণে ১৯৪২ এবং ১৯৪৬ বাদে ১৯৩০ সালে প্রথম টুর্নামেন্টের পর থেকে প্রতি চার বছর পর পর অনুষ্ঠিত হচ্ছে।
টুর্নামেন্ট দুটি অংশ নিয়ে গঠিত, বাছাই পর্ব এবং চূড়ান্ত পর্ব (আনুষ্ঠানিকভাবে বিশ্বকাপ ফাইনাল নামে পরিচিত)। কোন দলগুলি ফাইনালের জন্য যোগ্যতা অর্জন করে তা নির্ধারণ করতে বাছাই পর্বে, নির্ধারিত হয়, যা বর্তমানে ফাইনালের আগে তিন বছর ধরে অনুষ্ঠিত হয়। ফাইনালের বর্তমান পদ্ধতিতে প্রায় এক মাস সময়ব্যাপি আয়োজক দেশের (বা দেশগুলির) মাঠসমূহে ৩২ টি দল শিরোপার জন্য লাভের জন্য লড়াই করে। বিশ্বকাপ ফাইনাল বিশ্বব্যাপী সর্বাধিক দেখা ক্রীড়া প্রতিযোগিতা, ২০০৬ সালের বিশ্বকাপের ফাইনাল ম্যাচটি আনুমানিক ৭১৫.১ মিলিয়ন মানুষ দেখেছে।
হাঙ্গেরি ফিফা বিশ্বকাপের ফাইনালে নয় বার খেলেছে, ১৯৩৪ সালে আবির্ভাবেই তারা কোয়ার্টার ফাইনালে উঠেছিল। তারা দু্ইবার ১৯৩৮ এবং ১৯৫৪ বিশ্বকাপে রানার্সআপ হয়। তারা ১৯৮৬ সাল থেকে ফিফা বিশ্বকাপে যোগ্যতা অর্জন করতে ব্যর্থ হয়েছে।
১৯৩৮ বিশ্বকাপ ফাইনাল বনাম ইতালি
ফিফা বিশ্বকাপের তৃতীয় আসররে প্রথবারের মতো স্বাগতিক দল ছাড়া ফাইনাল ম্যাচ অনুষ্ঠিত হয়। খেলার মধ্য বিরতীতে, আগের বারের চ্যাম্পিয়ন ইতালি ৩-১ গোলে এগিয়ে থাকে এবং পরবর্তীতে হাঙ্গেরি খেলায় আর ফিরে আসতে পারেনি।
১৯৫৪ বিশ্বকাপ ফাইনাল বনাম পশ্চিম জার্মানি
ফাইনালের আগে পাঁচ বছরে ৩১ ম্যাচের অপরাজিত থাকায় ১৯৫৪ সালে সুইজারল্যান্ড বিশ্বকাপ ফাইনালে হাঙ্গেরে সোনালী দল স্পষ্টত ফেভারিট ছিল, তাছাড়া তারা সম্প্রতি ইংল্যান্ডের বিপক্ষে ৭-১ এবং দুই সপ্তাহ আগেই গ্রুপ পর্বে তাদের পশ্চিম জার্মান প্রতিপক্ষের বিপক্ষে ৮-৩ ব্যবধান জয়লাভ করেছে।
ফুটবলের ইতিহাসের অন্যতম দুর্দান্ত প্রত্যাবর্তন ম্যাচ ছিল এটি, প্রথম দিকে ২-০ গোলের ব্যবধানে এগিয়ে থাকা সত্ত্বেও হাঙ্গেরি শেষ পর্যন্ত ২-৩ গোলে পরাজিত হয়।
শীর্ষ গোলদাতা
স্যান্ডর কোকসিস ১৯৫৪ বিশ্বকাপে পাঁচ ম্যাচে ১১ টি গোল করে ১৯৫০ বিশ্বকাপে ব্রাজিলের অ্যাডেমিরের নয় গোলের এক টুর্নামেন্টে সর্বোচ্চ গোলের রেকর্ড ভাঙ্গেন। তবে মাত্র চার বছর পরে জাস্ট ফন্টেইন  রেকর্ডটি ভেঙ্গে দেন।
থায়াজাইড
থাম্ব|বেনজোথায়াডিয়াজিন,থায়াজাইড শ্রেণীর অণুগুলির মৌলিক কাঠামো থাম্ব|ক্লোরোথায়াজাইড, প্রথম থায়াজাইড ড্রাগ থায়াজাইড বলতে দুই শ্রেণীর  সালফার সংবলিত জৈব অণুর একটি বর্গকে বোঝায়। এদের মধ্যে একটি   বর্গ হচ্ছে বেনজোথায়াডিয়াজিন যেটির রাসায়নিক গঠন ডাইইউরেটিকস এর অনুরুপ । ১৯৫০-এর দশকে থায়াজাইড শ্রেণীর ড্রাগগুলো মার্ক অ্যান্ড কো নামক প্রতিষ্ঠানে  আবিষ্কার এবং বিকাশ লাভ করেছিল। এই শ্রেণীর প্রথম অনুমোদিত ওষুধ হলো ক্লোরোথায়াজাইড।যেটি ১৯৫৮ সালে ডায়ুরিল নামক বাণিজ্যিক নামে বাজারজাত করা হয়েছিল।  বেশিরভাগ দেশেই থায়াজাইডগুলি কম ব্যয়বহুল এন্টিহাইপারটেনসিভ ড্রাগগুলির প্রতিনিধিত্ব করে ।
থায়াজাইড জৈব অণুগুলি দ্বি-চক্রীয় কাঠামোতে বিন্যস্ত থাকে। যার বলয়টি সালফার এবং নাইট্রোজেন পরমাণু ধারণ করে।
"থায়াজাইড" এমন একটি ড্রাগ যা থায়াজাইড রিসেপ্টরে কাজ করে। থায়াজাইড রিসেপ্টর হল সোডিয়াম-ক্লোরাইড পরিবহনকারী রিসেপ্টর যা বৃক্কের দূরবর্তী সংশ্লেষিত নলের মধ্যে লুমেন থেকে সোডিয়াম ক্লোরাইডকে টেনে আনে। থায়াজাইড মূত্রবর্ধক এই রিসেপ্টরকে বাধা দেয়, যার ফলে দেহগহ্বর থেকে সোডিয়াম ক্লোরাইড এবং জল বেরিয়ে যায় এবং এর ফলে প্রতিদিন উৎপাদিত প্রস্রাবের পরিমাণ বৃদ্ধি পায়।  রাসায়নিক গঠনের দিক দিয়ে থায়াজাইড কিন্তু মূত্রবর্ধক হিসাবে ব্যবহৃত হয় না এমন একটি অণুর উদাহরণ হল মিথাইলক্লোরোআইসোথায়াজোনিনোল। এটি প্রায়শই প্রসাধনী শিল্পে অ্যান্টিমাইক্রোবিয়াল হিসাবে ব্যবহৃত হয়।
চিকিৎসায় ব্যবহার
থায়াজাইডকে মূত্রবর্ধক হিসেবে উচ্চ রক্তচাপ, এডিমা (ফোলা) এবং ক্যালসিয়াম বিপাকের ভারসাম্যহীনতা সম্পর্কিত কিছু শারীরিক অবস্থায় ব্যবহার করা হয়।
উচ্চ রক্তচাপ
বৃদ্ধত্ব, ধূমপান এবং স্থূলত্ব সহ উচ্চ রক্তচাপের অনেকগুলো কারণ রয়েছে। কখনও কখনও উচ্চ রক্তচাপের কারণ নির্ধারণ করা যায় না। ফলস্বরূপ এগুলোকে অনির্ণেয় উচ্চরক্তচাপ হিসেবে চিহ্নিত করা হয় ।ক্ষেত্রবিশেষে প্রাথমিক লক্ষণ ছাড়াই খুব উচ্চ রক্তচাপ হতে পারে। অনিয়ন্ত্রিত উচ্চ রক্তচাপ হৃৎপিণ্ড,বৃক্ক এবং চোখের ক্ষতি করে। খাবারে লবণের ব্যবহার কমানো, অনুশীলন বাড়ানো, ওজন হ্রাস এবং জীবনযাত্রার পরিবর্তন রক্তচাপ হ্রাস করতে সহায়তা করে।
১৯৫৮ সালে আবিষ্কারের পর থেকে থায়াজাইড এবং থায়াজাইড-জাতীয় মূত্রবর্ধক ব্যাপকভাবে ব্যবহার করা হচ্ছে। বর্তমানে  উচ্চ রক্তচাপের চিকিৎসার ভিত্তি হিসাবে থায়াজাইড ব্যবহার করা হচ্ছে এবং দেখা গিয়েছে যে বেশিরভাগ রোগীদের জন্য এই ওষুধগুলি কতটা ভাল কাজ করে। এক্ষেত্রে কম-ডোজের থায়াজাইডগুলির পাশাপাশি এসিই ইনহিবিটার, বিটা ব্লকার, ক্যালসিয়াম চ্যানেল ব্লকার সহ অন্যান্য শ্রেণীর মূত্রবর্ধকও ব্যবহার করা হয় । থায়াজাইড এবং থায়াজাইড জাতীয় মূত্রবর্ধকের ব্যবহার হার্ট অ্যাটাক, হার্টের ব্যর্থতা,স্ট্রোক এমনকি মৃত্যুঝুঁকি হ্রাস করে।
ডায়াবেটিস ইনসিপিডাস
থায়াজাইডগুলো নেফ্রোজেনিক ডায়াবেটিস ইনসিপিডাসযুক্ত ব্যক্তিদের প্রস্রাবের প্রবাহকে কমাতে ব্যবহার করা যেতে পারে। এছাড়া থায়াজাইডগুলি কেন্দ্রীয় ডায়াবেটিস ইনসিপিডাসযুক্ত শিশুদের হাইপোনাট্রেমিয়া (রক্তে সোডিয়ামের পরিমাণ কম থাকা) চিকিৎসার ক্ষেত্রেও কার্যকর হতে পারে।
বৃক্কে পাথর
হাইপারক্যালসিইউরিয়ার(উচ্চ প্রস্রাব ক্যালসিয়াম মাত্রা) জন্য সংঘটিত বৃক্কে পাথর এবং পিত্তথলিতে পাথর রোগে থায়াজাইড ব্যবহার করা হয় । থাইজাইডগুলি মূত্রে ক্যালসিয়ামের পরিমাণকে হ্রাস করে এবং বৃক্কের দূরবর্তী নলগুলিতে ক্যালসিয়ামের গ্রহণ বাড়িয়ে তোলে। থায়াজাইড পটাসিয়াম সাইট্রেটের সাথে সমন্বয় করে দেহে  পানির পরিমাণ বৃদ্ধি এবং  অক্সালেট ও সোডিয়ামের পরিমাণ কমাতে সাহায্য করে । থায়াজাইড জাতীয় মূত্রবর্ধক ইন্ডাপামাইডের উচ্চ-ডোজ অনির্ণেয় হাইপারক্যালসিনুরিয়া (অজানা কারণে উচ্চ প্রস্রাবের ক্যালসিয়াম) এর চিকিৎসার জন্য ব্যবহার করা যেতে পারে।
অন্যান্য ব্যবহার
ব্রোমিন জাতীয় নেশাদ্রবের গ্রহণে সৃষ্ট নেশাকে থায়াজাইড বা লুপ মূত্রবর্ধক জাতীয় ওষুধ দিয়ে চিকিৎসা করা যেতে পারে।
প্রতিলক্ষণ
থায়াজাইডগুলি একই ধরনের পরিবাহকগুলোর সাথে প্রতিযোগিতা করার কারণে ইউরিক অ্যাসিডের নির্গমন হ্রাস করে এবং তাই রক্তে ইউরিক অ্যাসিডের মাত্রা বাড়ায়।তাই এগুলি গেঁটেবাত বা হাইপারিউরিসেমিয়া রোগীদের সতর্কতার সাথে পরামর্শ দেওয়া হয়।
দেহে থায়াজাইডের দীর্ঘস্থায়ী উপস্থিতি ইনসুলিন প্রতিরোধের বৃদ্ধির সাথে সম্পর্কিত যার কারনে হাইপারগ্লাইসেমিয়া হতে পারে ।
রক্তের ক্যালসিয়াম সংরক্ষণের সময় থায়াজাইড রক্তের পটাশিয়াম হ্রাস করে।
থায়াজাইডগুলি অমরার রক্তসঞ্চালন হ্রাস করতে পারে এবং ভ্রূণের উপর বিরূপ প্রভাব ফেলতে পারে তাই গর্ভাবস্থায় এর ব্যবহার এড়ানো উচিত।
উত্তর সমুদ্রপথ
থাম্ব| আর্কটিক অঞ্চলের একটি মানচিত্র যেখানে উত্তর সমুদ্রপথের উত্তর-পূর্ব উত্তরণ ও উত্তর-পশ্চিম উত্তরণ দেখানো হচ্ছে। উত্তর সমুদ্রপথ রাশিয়ান আইন অনুযায়ী একটি সমুদ্রপথ যেটি নোভায়া জেমলিয়ার পূর্বে ও রাশিয়ান আর্কটিক সমুদ্রতট ধরে কারা সমুদ্র হতে সাইবেরিয়া হয়ে বেরিং প্রণালী পর্যন্ত অগ্রসরমান। সম্পূর্ণ সমুদ্রপথটি আর্কটিক অঞ্চলে রাশিয়ার একচেটিয়া অর্থনৈতিক অঞ্চলের ভেতরে অবস্থিত। এই সমুদ্রপথ বছরে মাত্র দুইমাস বরফ মুক্ত অবস্থায় থাকে। এই সম্পুর্ণ সমুদ্রপথটি রাশিয়ান দিকে উত্তর কেপ হতে বেরিং প্রণালী পর্যন্ত উত্তর-পূর্ব উত্তরণ নামে পরিচিত, যা কানাডার উত্তর-পশ্চিম উত্তরণের সঙ্গে সাদৃশ্যপূর্ণ।
উত্তর-পূর্ব উত্তরণ সকল পুর্বাঞ্চলিয় আর্কটিক সমুদ্র এবং এটলান্টিক ও প্রশান্ত মহাসাগরকে সংযুক্ত করলেও, উত্তর সমুদ্রপথ বেরেন্টস সাগরকে সংযুক্ত করে না, ফলে এই পথটি আটলান্টিক পর্যন্ত পৌঁছুতে পারেনি।
আর্কটিক বরফ গলে গেলে এই সমুদ্রপথে জাহাজ চলাচল বৃদ্ধি পাবে। একটি সমীক্ষায়, এশিয়া আর ইউরোপের বাণিজ্যে বৈশিষ্টপূর্ণ পরিবর্তন, ইউরোপে বাণিজ্যের বিস্তৃতি, আর্কটিক সমুদ্রপথে সামুদ্রিক জাহাজ চলাচল বৃদ্ধি ও সুয়েজ খালে পণ্যবাহী জাহাজ চলাচল হ্রাসের ভবিষ্যৎবাণী করা হয়েছে। বাণিজ্যে আনুমানিক পরিবর্তনগুলো ইতিমধ্যে হুমকির মুখে থাকা আর্কটিক বাস্তুতন্ত্রের উপর যথেষ্ট চাপ ফেলবে বলেও উল্লেখ করেছে।
ইতিহাস
এই সমুদ্রপথটি ১৮৭৮-৭৯ সালে এডলফ এরিক নর্ডেনস্কিওয়েড কর্তৃক পরিচালিত ভেগা নামক একটি শীতকালীন অভিযানে আবিষ্কৃত হয়েছিল।
উত্তর সমুদ্রপথ বেশ কয়েকটি আর্কটিক সামুদ্রিক পণ্য পরিবহন পথের একটি। ১৯৩০ সালের মাঝামাঝি থেকে উত্তর সমুদ্রপথ দাপ্তরিকভাবে রাশিয়ার উত্তর আর্কটিক তির হতে পরিচালিত হয়ে আসছে। এই প্রশাসনিক ব্যবস্থাটি পর্যায়ক্রমিকভাবে হালনাগাদ, উন্নয়ন এবং নবনামাঙ্কিত করা হচ্ছে। ২০১৩ সাল থেকে ফেডারেল স্টেট বাজেটারি ইনস্টিটিউটের অধীনে দ্য নর্দার্ণ সি রুট এডমিনিস্ট্রেশন এই সমুদ্রপথের প্রশাসনিক ব্যবস্থাপনার কাজ করে যাচ্ছে।।
২০১৭ সালের আগস্ট মাসে প্রথমবারের মত উত্তর সমুদ্রপথ ধরে কোনো বরফভাঙ্গা জাহাজের সহযোগিতা ছাড়াই একটি জাহাজ এই নৌপথ অতিক্রম করে। নিউ ইয়র্ক টাইমসের মতে, বরফ গলে যাওয়ায় এবং নৌযোগাযোগ সহজতর হওয়ায় এই ঘটনাটি আর্কটিক অঞ্চলে জাহাজ চলাচল বৃদ্ধির পূর্বাভাস দেয়। ২০১৮ সালে মার্স্ক লাইন তাঁদের নতুন "বরফ-শ্রেনী" র কন্টেনারবাহী জাহাজ ভেন্টা মার্স্ককে উক্ত সমুদ্রপথটিতে ব্যবসায়িকভাবে আকর্ষণীয় না হওয়া সত্ত্বেও জাহাজ চলাচলের উদ্দেশ্যে তথ্য সংগ্রহ ও সম্ভাব্যতা যাচাইয়ের জন্য পাঠায় বলে জানায়।  এসময় তিনদিন ব্যাপী একটি রাশিয়ান পারমাণবিক শক্তি চালিত বরফভাঙ্গা জাহাজ ৫০ লেফ পবেডির সহযোগিতা তাঁদের প্রয়োজন হয়েছিল।
ওলন্দাজ অর্থনৈতিক নীতি বিশ্লেষণী সংস্থা ২০১৫ সালে ভবিষ্যদ্বাণী করে যে, ২০৩০ সালে উত্তর-পশ্চিম উত্তরণ বরফ মুক্ত হবার আগেই উত্তর সমুদ্রপথ বরফ মুক্ত হয়ে যাবে। ২০১৬ সালে প্রকাশিত কোপেনহেগেন ব্যবসায়িক বিদ্যালয়ের একটি প্রতিবেদনে উল্লেখ করা হয় যে বড়মাপের আন্তঃ আর্কটিক জাহাজ চলাচল ২০৪০ সালের মধ্যে অর্থনৈতিকভাবে বাস্তবসম্মত হয়ে উঠবে।
২০১৮ সালে রাশিয়ান সরকার উত্তর সমুদ্রপথের প্রধান দায়িত্ব রোসাটমকে হস্তান্তর করে যেটি সহায়ক সংস্থা রোসাটমফ্লোটের মাধ্যমে মুরমানস্কে অবস্থিত রাশিয়ান পারমাণবিক শক্তি চালিত বরফভাঙ্গা জাহাজ বহর পরিচালনা করে।
অর্থনৈতিক প্রভাব
ফ্ল্যাগ স্টেট প্রতি পরিবহন সম্পূর্ণ হওয়ার সংখ্যা।
শেরুল আজম
শেরুল আজম (شعر العجم) উপমহাদেশের ফার্সি কবিদের জীবনী ও তাদের সাহিত্যকর্ম নিয়ে রচিত শিবলী নোমানীর একটি ঐতিহাসিক ও সাহিত্য সমালোচনামূলক গ্রন্থ। ৫ খণ্ডে রচিত এই গ্রন্থটির প্রথম, দ্বিতীয় ও তৃতীয় খণ্ডে ফার্সি কবিতার উৎপত্তি ও ক্রমবিকাশ দেখানো হয়েছে। কবিদের মধ্য থেকে চব্বিশ জন কবি সম্পর্কে আলোচনা করা হয়েছে। তাদের জীবনী ও কবিতা উল্লেখ করে পর্যালোচনা করা হয়েছে। চতুর্থ খণ্ডে কাব্যের রূপ ও ফার্সি কাব্যের সৌন্দর্য ও ত্রুটি আলোচনা করা হয়েছে। পঞ্চম খণ্ডে কাব্যের বিভিন্ন শাখা, ইশক, চরিত্র, দর্শন, তাসাউফ ইত্যাদি আলোকপাত করা হয়েছে। প্রথম খণ্ডের কাজ শুরু করেন ১৯০৬ সালের ৬ মার্চ। দেড় বছর পর ৬ সেপ্টেম্বর ১৯০৭ সালে তা শেষ করেন। আর এটি প্রকাশ পায় ১৯০৮ সালে। একই বছর দ্বিতীয় খণ্ডের কাজ শুরু করেন। ১৯০৯ সালে দ্বিতীয় খণ্ড ছাপা হয়। ১৯১০ সালে তৃতীয় ও ১৯১২ সালে চতুর্থ খণ্ড প্রকাশিত হয়। ৫ম খণ্ড লিখে যান তার জীবদ্দশায় কিন্তু প্রকাশিত হয় তার মৃত্যুর পর ১৯১৮ সালে সুলাইমান নদভীর তত্ত্বাবধানে। মূল গ্রন্থের পৃষ্ঠা সংখ্যা ১১০০।
মূল্যায়ন
গ্রন্থটি মূল্যায়ন করে অধ্যাপক নজির আহমদ বলেন,এই বইটির যে পরিমাণ গ্রহণযোগ্যতা অর্জিত হয়েছে এবং মাওলানা শিবলীর যে খ্যাতি অর্জিত হয়েছে সম্ভবত মাওলানা নিজেও সে সম্পর্কে অনুমান করতে পারেননি। ইতঃপূর্বে দুই-তিন খণ্ডের লিখিত বই যেগুলোর বয়স আনুমানিক সত্তর বছর হবে, এ সময়ে ফার্সি ভাষায় অনেক সাহিত্য ভান্ডার জমা হয়েছে যেগুলি মাওলানার হাতে পৌঁছায়নি। কিন্তু এতদসত্ত্বেও শেরুল আজমে আলোচিত বিষয়ের উপর রচিত কোন বই এখন পর্যন্ত শেরুল আজমের মত গ্রহণযোগ্যতা পায়নি। মাওলানা শিবলীর এই গ্রন্থটি আজ পর্যন্ত প্রথম মাইল ফলকের মর্যাদা রাখে। মাধ্যমিকতা ও উপকরণের কমতি সত্ত্বেও এমন বই রচিত হয়েছে যা ফার্সি কাব্য ও সাহিত্যের সীমানায় সত্তর বছরের ইতিহাসে এককভাবে আধিপত্য বিস্তার করে আছে।
নাগার্জন নিরঞ্জনা
নাগার্জন নিরঞ্জনা (நிரஞ்சனா நாகராஜன்; জন্ম: ৯ অক্টোবর, ১৯৮৮) তামিলনাড়ুর চেন্নাইয়ে জন্মগ্রহণকারী ভারতীয় প্রমিলা ক্রিকেটার। আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিং করে থাকেন নাগার্জন। ৩০ আগস্ট, ২০০৮ তারিখে ইংল্যান্ডের বিপক্ষে তার ওডিআই অভিষেক ঘটে। দুইটি ওডিআইয়ে অংশগ্রহণকারী নিরঞ্জনা তার সেরা বোলিং করেছেন ১/১০।
পিয়েরে জোসেফ প্রুধোঁ
পিয়েরে জোসেফ প্রুধোঁ (১৮০৯-১৮৬৫) ফরাসী প্রাবন্ধিক, অর্থনীতিবিদ ও সমাজতাত্ত্বিক। তিনি ছিলেন ক্ষুদে বুর্জোয়ার তত্ত্বপ্রবক্তা ও নৈরাজ্যবাদের আদি তাত্ত্বিকদের একজন। তিনিই প্রথম নৈরাজ্যবাদ ও ফরাসী সিন্ডিক্যালবাদের তত্ত্ব রচনা করেন। তিনি বলেন সরকারের অবলুপ্তি আর শোষণের অবলুপ্তি একই সাথে চলবে। দুটি একই, অভিন্ন কাজ। তার মতে রাজনৈতিকভাবে নয়, অর্থনৈতিকভাবে শ্রমিকদের নিজস্ব অর্থনৈতিক সংস্থা গড়ে তুলতে হবে। বৈপ্লবিক দিক থেকে বিকেন্দ্রীভূত এবং বহুকেন্দ্রিক সামাজিক ব্যবস্থা হবে তার চরিত্র। তার গ্রন্থ "সম্পত্তি কী" কার্ল মার্ক্স কর্তৃক প্রশংসিত হয়। তিনি প্রুধোঁকে রাজনৈতিক অর্থনীতির বিজ্ঞানসম্মত রচয়িতা বলে উল্লেখ করেন। মার্ক্সের পবিত্র পরিবার গ্রন্থে প্রুধোঁর প্রশংসা রয়েছে। কিন্তু প্রুধোঁর গ্রন্থ দারিদ্রের দর্শনকে বিরূপ সমালোচনা করে দর্শনের দারিদ্র গ্রন্থে মার্ক্স পরবর্তী সময়ে প্রুধোঁর কঠোর সমালোচক হয়ে ওঠেন। তিনি বলেন অর্থনৈতিক বর্গগুলি হলো তাত্ত্বিক ধারণা, সামাজিক উৎপাদন সম্পর্কের বিমূর্তকরণ। কিন্তু প্রুধোঁ এই সত্য উলটোভাবে দেখেছেন, যেমন ভাববাদী দার্শনিকেরা দেখে থাকেন।
জেমস চ্যাডউইক
স্যার জেমস চ্যাডউইক, সিএইচ, এফআরএস (২০ অক্টোবর ১৮৯১ – ২৪ জুলাই ১৯৭৪) ছিলেন একজন ব্রিটিশ পদার্থবিজ্ঞানী। তিনি ১৯৩২ সালে নিউট্রন আবিষ্কার করেন এবং এই অবদানের জন্য ১৯৩৫ সালে পদার্থবিজ্ঞানে নোবেল পুরস্কারে ভূষিত হন। ১৯৪১ সালে তিনি মাউড প্রতিবেদনের চূড়ান্ত পাণ্ডুলিপি লিখেন, যা মার্কিন সরকারকে পারমাণবিক বোমা নিয়ে ঐকান্তিকভাবে গবেষণা শুরু করতে অনুপ্রাণিত করে। তিনি দ্বিতীয় বিশ্বযুদ্ধকালীন ম্যানহাটন প্রকল্পে কর্মরত ব্রিটিশ দলের প্রধান ছিলেন। পদার্থবিজ্ঞানে তার অবদানের জন্য ১৯৪৫ সালে তিনি নাইট খেতাবে ভূষিত হন।
চ্যাডউইক ১৯১১ সালে ভিক্টোরিয়া ইউনিভার্সিটি অব ম্যানচেস্টার থেকে স্নাতক সম্পন্ন করেন। সেখানে তিনি "নিউক্লীয় পদার্থবিজ্ঞানের জনক" হিসেবে খ্যাত আর্নেস্ট রাদারফোর্ডের শিক্ষার্থী ছিলেন। ম্যানচেস্টারে তিনি ১৯১৩ সালে বিজ্ঞানে স্নাতকোত্তর ডিগ্রি অর্জন পর্যন্ত রাদারফোর্ডের অধীনে অধ্যয়ন করেন। ১৯১৩ সালে চ্যাডউইক রয়্যাল কমিশন ফর দ্য এক্সিবিশন অব [[১৮৫১]] থেকে ১৮৫১ রিসার্চ ফেলোশিপ অর্জন করেন। তিনি বার্লিনে হান্স গাইগারের অধীনে বিটা বিকিরণ নিয়ে অধ্যয়নের জন্য নির্বাচিত হন। চ্যাডউইক গাইগারের সদ্য আবিষ্কৃত গাইগার কাউন্টার ব্যবহার করে দেখান যে বিটা বিকিরণ পূর্বে অনুমিত বিযুক্ত রেখার মত নয় বরং ধারাবাহিক বর্ণচ্ছটা তৈরি করে। ইউরোপে প্রথম বিশ্বযুদ্ধ শুরু হলে তিনি তখনও জার্মানিতে অবস্থান করছিলেন, এবং পরবর্তী চার বছর রুলেবেন ইন্টার্নমেন্ট ক্যাম্পে কাটান।
যুদ্ধের পর চ্যাডউইক কেমব্রিজ বিশ্ববিদ্যালয়ের ক্যাভেন্ডিশ ল্যাবরেটরিতে রাদারফোর্ডের সাথে যোগ দেন। সেখানে রাদারফোর্ডের তত্ত্বাবধানে গনভিল অ্যান্ড কিজ কলেজ, কেমব্রিজ থেকে ১৯২১ সালের জুন মাসে তিনি ডক্টর অব ফিলোসফি ডিগ্রি অর্জন করেন। তিনি এক দশকের বেশি সময় ক্যাভেন্ডিশ ল্যাবরেটরিতে রাদারফোর্ডের গবেষণার সহকারী পরিচালক ছিলেন, তখন এটি পদার্থবিজ্ঞান বিষয়ে অধ্যয়নের জন্য বিশ্বের অন্যতম গুরুত্বপূর্ণ প্রতিষ্ঠান ছিল, যা জন ককক্রফট, নরমান ফিদার, মার্ক ওলিফান্ট-দের মত শিক্ষার্থীদের আকৃষ্ট করেছিল। চ্যাডউইক নিউট্রন আবিষ্কার করে এবং প্রত্যাশা করেছিলেন যে নিউট্রন ক্যান্সার প্রতিরোধে গুরুত্বপূর্ণ হাতিয়ার হবে। ১৯৩৫ সালে তিনি ক্যাভেন্ডিশ ল্যাবরেটরি ছেড়ে লিভারপুল বিশ্ববিদ্যালয়ের পদার্থবিজ্ঞানের অধ্যাপক হিসেবে যোগ দেন। সেখানে তিনি একটি অপ্রচলিত গবেষণাগার খুঁটিয়ে পরীক্ষা করেন এবং সাইক্লোট্রন বসিয়ে একে নিউক্লীয় পদার্থবিজ্ঞানের গুরুত্বপূর্ণ কেন্দ্রে পরিণত করেন।
প্রারম্ভিক জীবন ও শিক্ষা
জেমস চ্যাডউইক ১৮৯১ সালের ২০শে অক্টোবর চেশায়ারের বলিংটনে জন্মগ্রহন করেন। তার পিতা জন জোসেফ চ্যাডউইক একজন তুলা এবং মাতা অ্যান ম্যারি নোলেস গৃহপরিচারিকা ছিলেন। তিনি তার পিতামাতার প্রথম সন্তান ছিলেন। তার পিতামহের নামানুসারে তার নামকরণ করা হয়েছিল। ১৮৯৫ সালে তার পিতামাতা তাকে তার নানা-নানীর কাছে রেখে ম্যানচেস্টারে চলে যান। তিনি বলিংটন ক্রস প্রাথমিক বিদ্যালয়ে পড়াশোনা করেন। তিনি ম্যানচেস্টার গ্রামার স্কুলে পড়াশোনার জন্য বৃত্তি লাভ করেন, কিন্তু বৃত্তির বাইরেও যে পরিমাণ ফি দিতে হবে সেটা দিতে পারবে না বলে তার পরিবার সেই প্রস্তাব ফিরিয়ে দেন। এর পরিবর্তে তিনি ম্যানচেস্টারের সেন্ট্রাল গ্রামার স্কুল ফর বয়েজে ভর্তি হন এবং সেখানে তার পিতামাতার সান্নিধ্যে আসেন। ততদিনে তার ছোট দুই ভাই হ্যারি ও হুবার্ট জন্মগ্রহণ করেন এবং এক বোন শিশু অবস্থায় মৃত্যুবরণ করেন। ১৬ বছর বয়সে তিনি বিশ্ববিদ্যালয়ের বৃত্তির জন্য দুটি পরীক্ষায় অংশগ্রহণ করেন এবং দুটিতেই তিনি উত্তীর্ণ হন।
চ্যাডউইক ১৯০৮ সালে ভিক্টোরিয়া ইউনিভার্সিটি অব ম্যানচেস্টারে ভর্তি হন। তিনি গণিত বিষয়ে পড়তে চেয়েছিলেন, কিন্তু ভুলক্রমে পদার্থবিজ্ঞান বিভাগে ভর্তি হন। অধিকাংশ শিক্ষার্থীর মত তিনিও বাড়িতে থাকতেন এবং দূরে বিশ্ববিদ্যালয়ে যেতেন ও ফিরে আসতেন। প্রথম বর্ষ সমাপ্ত হওয়ার পর তিনি পদার্থবিজ্ঞানে অধ্যয়নের জন্য হেগিনবটম বৃত্তি লাভ করেন। পদার্থবিজ্ঞান বিভাগের প্রধান ছিলেন আর্নেস্ট রাদারফোর্ড, যিনি শেষ বর্ষের শিক্ষার্থীদের গবেষণা প্রকল্প নির্দিষ্ট করে দিতেন। তিনি চ্যাডউইককে দুটি ভিন্ন উৎসের তেজস্ক্রিয় শক্তির মাত্রা তুলনা করার উপায় বের করার শিক্ষা দেন। এর কারণ ছিল তেজস্ক্রিয় শক্তি যেন  রেডিয়ামের বিপরীতে মাপা যায়, যা পরবর্তীকালে ক্যুরি নামক মাপার একক হিসেবে পরিচিতি লাভ করে। চ্যাডউইক জানতেন রাদারফোর্ড যে কৌশলটি অবলম্বন করার পরামর্শ দিয়েছেন তা কর্মক্ষম নয়, কিন্তু তিনি ভয়ে রাদারফোর্ডকে বলতে পারছিলেন না। তাই চ্যাডউইক চেপে যান এবং শেষ পর্যন্ত প্রয়োজনীয় পদ্ধতিটি বের করেন। এই ফলাফলই চ্যাডউইকের প্রথম নিবন্ধের বিষয় ছিল। রাদারফোর্ডের সাথে যৌথভাবে লিখিত নিবন্ধটি ১৯১২ সালে প্রকাশিত হয়। তিনি ১৯১১ সালে প্রথম শ্রেণিতে সম্মানসহ স্নাতক সম্পন্ন করেন।
গামা বিকিরণ মাপার উপায় বের করে চ্যাডউইক বিভিন্ন গ্যাস ও তরলের গামা রশ্মি শোষণ মাপার দিকে অগ্রসর হন। এইবার তার নিজের নামে এই গবেষণার ফলাফল প্রকাশিত হয়। ১৯১২ সালে তিনি মাষ্টার অব সায়েন্স (এমএসসি) ডিগ্রি অর্জন করেন এবং তাকে বেয়ার ফেলো হিসেবে নিয়োগ দেওয়া হয়। ১৯১৩ সালে চ্যাডউইক রয়্যাল কমিশন ফর দ্য এক্সিবিশন অব [[১৮৫১]] থেকে ১৮৫১ রিসার্চ ফেলোশিপ অর্জন করেন, যার ফলে তিনি ইউরোপের মহাদেশের একটি বিশ্ববিদ্যালয়ে অধ্যয়ন ও গবেষণা করার সুযোগ পান। তিনি বার্লিনের ফিজিকালিশ-টেকনিসচে রাইশানস্টাল্টে হান্স গাইগারের অধীনে বিটা বিকিরণ নিয়ে অধ্যয়ন করতে যান। চ্যাডউইক গাইগারের সদ্য আবিষ্কৃত গাইগার কাউন্টার ব্যবহার করে দেখান যে বিটা বিকিরণ পূর্বে অনুমিত বিযুক্ত রেখার মত নয় বরং ধারাবাহিক বর্ণচ্ছটা তৈরি করে। গাইগারের গবেষণাগারে আলবার্ট আইনস্টাইন চ্যাডউইককে বলেছিলেন, "আমি এদের যে কোন একটা ব্যাখ্যা করতে পারি, কিন্তু একই সাথে দুটি ব্যাখ্যা করতে পারি না।"ধারাবাহিক বর্ণচ্ছটা দীর্ঘকাল ব্যাখ্যাতীত বিষয় হিসেবে রয়ে গিয়েছিল।
প্রথম বিশ্বযুদ্ধ শুরু হলে চ্যাডউইক তখন জার্মানিতে ছিলেন এবং বার্লিনের নিকটবর্তী রুলেবেন ইন্টার্নমেন্ট ক্যাম্পে অন্তরীণ ছিলেন। সেখানে তাকে আস্তাবলে গবেষণাগার তৈরি এবং তেজস্ক্রিয় টুথপেস্টের মত অত্যাধুনিক উপাদান নিয়ে বৈজ্ঞানিক পরীক্ষণের অনুমতি দেওয়া হয়। চার্লস ড্রামন্ড এলিসের সহযোগিতায় তিনি ফসফরাসের আয়নিকরণ এবং কার্বন মনোক্সাইড ও ক্লোরিনের ফটোরাসায়নিক বিক্রিয়া নিয়ে কাজ করেন। ১৯১৮-এর ১৮ই নভেম্বরের সাময়িক যুদ্ধ-বিরতি চুক্তির পর তিনি মুক্তি পান এবং ম্যানচেস্টারে তার পিতামাতার নিকট ফিরে আসেন। এই সময়ে তিনি ১৮৫১ এক্সিবিশন কমিশনারের জন্য তার পূর্ববর্তী চার বছরের গবেষণার ফলাফল লিখেন।
রাদারফোর্ড চ্যাডউইককে ম্যানচেস্টারে খণ্ডকালীন শিক্ষকতার সুযোগ দেন, যার ফলে তিনি গবেষণা চালিয়ে যাওয়ার সুযোগ পান। তিনি প্লাটিনাম, রূপা ও কপারের নিউক্লীয় আধান নিয়ে পরীক্ষা করেন এবং দেখতে পান যে এই আধান ১.৫ শতাংশেরও কম ত্রুটির পারমাণবিক সংখ্যার সমান। ১৯১৯ সালের এপ্রিল মাসে রাদারফোর্ড কেমব্রিজ বিশ্ববিদ্যালয়ের ক্যাভেন্ডিশ ল্যাবরেটরির পরিচালক হক এবং কয়েক মাস পর চ্যাডউইকে সেখানে তার সাথে যোগদান করেন। ১৯২০ সালে চ্যাডউইক ক্লার্ক-ম্যাক্সওয়েল ছাত্রবৃত্তি লাভ করেন এবং গনভিল অ্যান্ড কিজ কলেজ, কেমব্রিজে ডক্টর অব ফিলোসফির শিক্ষার্থী হিসেবে ভর্তি হন। তার পিএইচডির সন্দর্ভের প্রথম অর্ধেক ছিল পারমাণবিক সংখ্যা নিয়ে তার গবেষণা কর্ম। দ্বিতীয় অর্ধেকে তিনি আণবিক নিউক্লিয়াসের ভিতরের বল নিয়ে পরীক্ষা করেন। ১৯২১ সালে তিনি পিএইচডি ডিগ্রি অর্জন করেন। নভেম্বর মাসে তিনি গনভিল অ্যান্ড কিজ কলেজের ফেলো নির্বাচিত হন।
কেমব্রিজ
১৯২৩ সালে চ্যাডউইকের ক্লার্ক-ম্যাক্সওয়েল ছাত্রবৃত্তির মেয়াদোত্তীর্ণ হয়। তার পরবর্তী এই বৃত্তিগ্রহীতা ছিলেন রুশ পদার্থবিদ পিওতর কাপিৎজা। ডিপার্টমেন্ট অব সায়েন্টিফিক অ্যান্ড ইন্ডাস্ট্রিয়াল রিসার্চের উপদেষ্টা পরিষদের প্রধান স্যার উইলিয়াম ম্যাকরমিক চ্যাডউইকের জন্য রাদারফোর্ডের গবেষণা সহকারী পরিচালক হওয়ার ব্যবস্থা করেন। সহকারী হিসেবে চ্যাডউইক রাদারফোর্ডকে পিএইচডির শিক্ষার্থী নির্বাচনে সাহায্য করতেন। পরবর্তী কয়েক বছরের সেই পিএইচডি শিক্ষার্থীরা ছিলেন জন ককক্রফট, নরমান ফিদার ও মার্ক ওলিফান্ট, যারা চ্যাডউইকের ঘনিষ্ঠ বন্ধু হয়ে ওঠেন। অধিকাংশ শিক্ষার্থীদেরই কি নিয়ে গবেষণা করবে এ সম্পর্কিত কোন ধারণা ছিল না, রাদারফোর্ড ও চ্যাডউইক তাদের কিছু বিষয় নিয়ে পরামর্শ দিতেন। চ্যাডউইক গবেষণাগারে প্রস্তুতকৃত সকল নিবন্ধ সম্পাদনা করতেন।
থাম্ব|বাম|[[ক্যাভেন্ডিশ ল্যাবরেটরি পদার্থবিজ্ঞানের কিছু সেরা আবিষ্কারের কেন্দ্র ছিল। ১৮৭৪ সালে ডেভনশায়ারের ডিউক (ক্যাভেন্ডিশ তার পারিবারিক নাম) এটি প্রতিষ্ঠা করেন, এবং এর প্রথম অধ্যাপক ছিলেন জেমস ক্লার্ক ম্যাক্সওয়েল। ]] ১৯২৫ সালে চ্যাডউইক লিভারপুলের এক স্টকব্রোকারের কন্যা এইলিন স্টুয়ার্ট-ব্রাউনের সাথে পরিচিত হন। তারা ১৯২৫ সালে বিবাহবন্ধনে আবদ্ধ হন, কাপিৎজা তাদের বিবাহের সাক্ষী ছিলেন। ১৯২৭ সালের ফেব্রুয়ারি মাসে এই দম্পতির দুই যমজ কন্যা জন্মগ্রহণ করে। তাদের নাম রাখা হয় জোঅ্যানা ও জুডিথ।
১৯২৮ সালে বিটা কণিকা ও গামা রশ্মি নিয়ে কেমব্রিজে এক আলোচনাসভায় চ্যাডউইক পুনরায় গাইগারের সাথে সাক্ষাৎ করেন। গাইগার তার গাইগার কাউন্টারের নতুন মডেল নিয়ে আসেন। তার পোস্ট-ডক্টরাল শিক্ষার্থী ওয়াল্টার ম্যুলার এই মডেলের উন্নতিসাধন করেন। চ্যাডউইক যুদ্ধের পর থেকে এই কাউন্টার আর ব্যবহার করেননি, এবং এই নতুন গাইগার-ম্যুলার কাউন্টার কেমব্রিজে সে সময়ে ব্যবহৃত বিকিরণ পদ্ধতির তুলনায় প্রভূত উন্নত একটি পদ্ধতি, যা পর্যবেক্ষণের জন্য মানুষের চোখের উপর নির্ভরশীল ছিল। এর প্রধান অসুবিধা ছিল এটি আলফা, বিটা, গামা বিকিরণ এবং রেডিয়াম শনাক্ত করতে পারত, যা ক্যাভেন্ডিশ ল্যাবরেটরি সাধারণত পরীক্ষণের জন্য ব্যবহার করত ও এই তিনটি নির্গত করত, এবং চ্যাডউইক যা ভাবছিল তার জন্য অনুপযোগী ছিল। তবে পোলোনিয়াম আলফা নির্গত করত। লিজে মাইটনার চ্যাডউইককে জার্মানি থেকে ২ মিলিক্যুরি (প্রায় 0.5 ug) পোলোনিয়াম পাঠিয়েছিলেন।
জার্মানিতে ভাল্টার বোটে এবং তার ছাত্র হার্বার্ট বেকার আলফা কণা দিয়ে বেরিলিয়ামকে বিভক্ত করতে পোলোনিয়াম ব্যবহার করেছিলেন, যা বিকিরণের এক অস্বাভাবিক রূপ তৈরি করেছিল। চ্যাডউইকের ১৮৫১ প্রদর্শনীর অস্ট্রেলীয় পণ্ডিত হিউ ওয়েবস্টার তাদের ফলাফলগুলো অনুলিপি করে রাখেন। চ্যাডউইকের কাছে এটি এমন একটি প্রমাণ যা তিনি এবং রাদারফোর্ড বছরের পর বছর ধরে অনুমান করে চলেছিলেন যে নিউট্রন একটি তাত্ত্বিক পারমাণবিক কণা যার বৈদ্যুতিক আধান নেই। তারপরে ১৯৩৩ সালের জানুয়ারিতে নরমান ফিদার আরেকটি আশ্চর্যজনক ফলাফলের দিকে চ্যাডউইকের দৃষ্টি আকর্ষণ করে। ফ্রেদেরিক এবং ইরেন জোলিও-ক্যুরি পোলোনিয়াম এবং বেরিলিয়াম ব্যবহার করে প্যারাফিন মোম থেকে প্রোটন নির্গত করতে সক্ষম হন। তারা পোলোনিয়াম ও বেরিলিয়ামকে গামা বিকিরণের উৎস হিসেবে ধারণা করে করেছিলেন। রাদারফোর্ড এবং চ্যাডউইক তাতে সম্মত হননি; প্রোটন এই কাজ সম্পাদনের জন্য খুবই ভারী ছিল। তবে নিউট্রনের ক্ষেত্রে এই ফলাফল অর্জনের জন্য অল্প পরিমাণ শক্তি প্রয়োজন। রোমে এত্তোরে মায়োরানা একই সিদ্ধান্তে পৌঁছেছিলেন: জোলিও-ক্যুরি নিউট্রন আবিষ্কার করেছিলেন, কিন্তু তিনি তা জানতেন না।
হাছনা মফিজ উচ্চ বিদ্যালয়
হাছনা মফিজ উচ্চ বিদ্যালয় (Hasna Mofiz High School) বাংলাদেশের জামালপুর জেলার সদর উপজেলার ১৪নং দিগপাইত ইউনিয়নের মাতারপাড়া গ্রামে অবস্থিত সহশিক্ষা কার্যক্রম অন্তর্ভুক্ত একটি শিক্ষা প্রতিষ্ঠান (প্লে গ্রুপ-১০ম শ্রেণি)। ২০০২ সালে স্থাপিত এই বিদ্যালয়টি এরই মধ্যে জামালপুর জেলার অন্যতম সেরা শিক্ষা প্রতিষ্ঠান হিসেবে পরিণত হয়েছে। জাতীয় শিক্ষাক্রমের অধীনে এই শিক্ষা প্রতিষ্ঠানে পাঠদান করা হয়। লিখিত এবং মৌখিক পরীক্ষার ভিত্তিতে প্লে গ্রুপ থেকে ৯ম শ্রেণিতে ছাত্রছাত্রী ভর্তি করা হয়ে থাকে।
শুশুনিয়া
শুশুনিয়া পশ্চিমবঙ্গের বাঁকুড়া জেলার উত্তর-পশ্চিমাঞ্চলের একটি পাহাড়। এই পাহাড় তার নয়নাভিরাম প্রাকৃতিক পরিবেশের জন্য বিখ্যাত।
শুশুনিয়া পাহাড় একটি পরিচিত পুরাতাত্ত্বিক ও জীবাশ্ম ক্ষেত্র। এই অঞ্চলে সিংহ, জিরাফ, হায়না ও অন্যান্য অনেক জীবজন্তুর জীবাশ্ম আবিষ্কৃত হয়েছে। পশ্চিমবঙ্গের প্রাচীনতম শিলালিপিটি এই পাহাড়েই অবস্থিত। এখানে একটি ঝরনার মুখে একটি প্রাচীন এক পাথরের নরসিংহ মূর্তি দেখা যায়। শুশুনিয়া ক্যাম্পিং Camping ও পর্বতারোহণ Rock Climbing এর একটি উল্লেখযোগ্য কেন্দ্র। শুশুনিয়া গ্রামের পাথর খোদাই শিল্প খুবই বিখ্যাত। এখানে অনেক প্রস্তরযুগীয় প্রত্নসামগ্রীও পাওয়া গিয়েছে। মনে করা হয়, প্রাচীনকালে রাজা চন্দ্রবর্মণ এখানে একটি দুর্গ নির্মাণ করেছিলেন। শুশুনিয়ায় প্রাপ্ত একটু খ্রিষ্টীয় চতুর্থ শতাব্দীর শিলালিপি থেকে জানা যায় যে চন্দ্রবর্মণের রাজধানী ছিল পুষ্করণা শহর, যেটি বর্তমানে পোখরনা নামে পরিচিত।
শুশুনিয়া একটি পর্বতারোহণ কেন্দ্র। ছাতনা শহরের ১০ কিলোমিটার উত্তর-পূর্বে এই পাহাড় অবস্থিত। ছাতনা শহরটি আবার বাঁকুড়া শহর থেকে ১৩ কিলোমিটার দূরে বাঁকুড়া-পুরুলিয়া রোডের ধারে অবস্থিত।
শুশুনিয়ার কাছে শালতোড়া থানার নেতকমলা গ্রাম এবং ছাতনা ছানার বিন্ধ্যজাম গ্রাম দুটি বিখ্যাত ডোকরা শিল্পকেন্দ্র।
ওয়ান্ডারব্রা
ওয়ান্ডারব্রা হল এক ধরনের পুশ-আপ আন্ডারওয়্যার ব্রেসিয়ার যা ১৯৯০-এর দশকে বিশ্বব্যাপী প্রসিদ্ধি লাভ করে। যদিও ওয়ান্ডারব্রা নামটি প্রথম ১৯৫৫ সালে মার্কিন যুক্তরাষ্ট্রে ট্রেডমার্ক করা হয়েছিল, মার্কাটি কানাডায় তৈরি হয়েছিল। কানাডীয় লেডি করসেট কোম্পানির প্রতিষ্ঠাতা এবং সংখ্যাগরিষ্ঠ মালিক মোজেস (মো) নাডলার ১৯৩৯ সালে কানাডীয় বাজারের জন্য ট্রেডমার্ক লাইসেন্স করেছিলেন। ১৯৬০ সালের মধ্যে কানাডিয়ান লেডি মার্কাটি কানাডায় "ওয়ান্ডারব্রা, কোম্পানি" নামে পরিচিত হয়ে ওঠে। ১৯৬১ সালে কোম্পানি মডেল ১৩০০ প্লাঞ্জ পুশ-আপ ব্রা চালু করে। এই ব্রাটি সবচেয়ে বেশি বিক্রি হওয়া কানাডীয় শৈলীগুলির মধ্যে একটি হয়ে উঠে এবং এটি কার্যত আজকের ওয়ান্ডারব্রার সাথে অভিন্ন।
১৯৬৮ সালে, কানাডিয়ান লেডি এর নাম পরিবর্তন করে কানাডিয়ান লেডি-ক্যানাডেল ইনকর্পোরেটেড করা হয়, এবং কনসোলিডেটেড ফুডস (বর্তমানে সারা লি কর্পোরেশন) এর কাছে বিক্রি করা হয়। পরে ক্যানাডেল ইনকর্পোরেটেড হয়ে ওঠে। ১৯৭০-এর দশকে ওয়ান্ডারব্রা কোম্পানির ফ্যাশনেবল এবং যৌনাবেদনময়ী মার্কা হিসেবে স্থানান্তরিত হয় এবং কানাডীয় বাজারের সেরা হয়ে ওঠে।
১৯৯১ সালে, পুশ-আপ ওয়ান্ডারব্রা যুক্তরাজ্যে সংবেদনশীল হয়ে ওঠে, যদিও এটি ১৯৬৪ সাল থেকে কোর্টউল্ডস টেক্সটাইলের গোসার্ড বিভাগের লাইসেন্সের অধীনে বিক্রি করা হচ্ছিল। সারা লি কর্পোরেশন গোসার্ডের লাইসেন্স পুনর্নবীকরণ করেনি এবং ১৯৯৪ সালে মার্কিন বাজারে ওয়ান্ডারব্রাকে পুনঃপ্রবর্তনের জন্য পুশ-আপ শৈলীটি পুনরায় নকশা করে।
১৯৯৪ সাল থেকে, ওয়ান্ডারব্রা একক পুশ-আপ নকশা থেকে পুরো-পরিসরের অন্তর্বাসের ফ্যাশন লেবেলে বিশ্বের বেশিরভাগ ক্ষেত্রে প্রসারিত হয়েছে। বেশিরভাগ দেশে, মার্কা যৌন-আবেদনের উপর জোর দেয়। যদিও এর নিজ দেশ কানাডায়, মার্কাটি তার পণ্যের কার্যকরী গুণাবলী প্রচার করে - একটি কৌশলের অবসান যা ওয়ান্ডারব্রাকে ১৯৭০-এর দশকে শীর্ষ-বিক্রিত পণ্য করেছিল।
সাক্ষী শিবানন্দ
সাক্ষী শিবানন্দ হলেন একজন ভারতীয় অভিনেত্রী, যিনি তেলুগু, তামিল, কন্নড়, মালয়ালম এবং হিন্দি চলচ্চিত্রে কাজ করেন। তিনি দ্য স্টোরি অব সিন্ড্রেলা নামক একটি এনিমেশন ছবিতেও "সিন্ড্রেলা" চরিত্রে তার কন্ঠ প্রদান করেন, যা কিনা ভারতীয় টিভি সাহারা টিভিতে একটি জনপ্রিয় এনিমে টিভি সিরিজ হিসেবে শুধুমাত্র শিশুদের জন্য সম্প্রচারিত হয়েছিল।
কর্মজীবন
শিবানন্দ বলিউডে পদার্পণ করেন ১৯৯৬ সালে। পরে তিনি কিছু সময় ধরে টলিউডে কাজ করেন। সেসময় তিনি তেলুগু চলচ্চিত্রের অনেক বড় বড় তারকাদের সথে কাজ করেছিলেন। চিরঞ্জীবীর বিপরীতে মাস্টার ছবি দিয়ে তেলুগু ছবিতে পা রেখেছিলেন।
তার ছোট বোন শিল্পা আনন্দ, যিনিও কিনা একজন চলচ্চিত্র ও টেলিভিশন অভিনেত্রী হিসেবে পরিচিত।
ভিসুয়া পুয়ৎস্ক
ভিসুয়া পুয়ৎস্ক (, Wisła Płock; এছাড়াও ভিসুয়া পুয়ৎস্ক নামে পরিচিত) হচ্ছে পুয়ৎস্ক ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৭ সালে প্রতিষ্ঠিত হয়েছে। ভিসুয়া পুয়ৎস্ক তাদের সকল হোম ম্যাচ পুয়ৎস্কের কাজিমিয়েশ গুরস্কি স্টেডিয়ামে খেলে থাকে; যার ধারণক্ষমতা হচ্ছে ১০,৯৭৮। বর্তমানে এই ক্লাবের ম্যানেজারের দায়িত্ব পালন করছেন রাদোসুয়াফ সোবোলেভস্কি এবং সভাপতির দায়িত্ব পালন করছেন ইয়াৎসেক ক্রুশেভস্কি। পোলীয় রক্ষণভাগের খেলোয়াড় বার্তুয়োমিয়েই সিয়েলেভস্কি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, ভিসুয়া পুয়ৎস্ক এপর্যন্ত ২টি শিরোপা জয়লাভ করেছে; যার মধ্যে ১টি পোলীয় কাপ এবং ১টি পোলীয় সুপার কাপ শিরোপা রয়েছে।
দার্জিলিং হিমালয়ান রেল
দার্জিলিং হিমালয়ান রেল পশ্চিমবঙ্গের শিলিগুড়ি থেকে দার্জিলিং শহরের মধ্যে চলাচলকারী একটি (৬১০ মিমি) ন্যারো গেজ রেল পরিষেবা। এই রেল টয় ট্রেন নামে সমধিক পরিচিত। দার্জিলিং হিমালয়ান রেল ভারতীয় রেল কর্তৃক পরিচালিত।
ম্যুভিয়ানা ফিল্ম সোসাইটি
ম্যুভিয়ানা ফিল্ম সোসাইটি বাংলাদেশে ক্রিয়াশীল একটি চলচ্চিত্র সংসদ। বাংলাদেশের চলচ্চিত্র সংসদ আন্দোলনে ম্যুভিয়ানা ফিল্ম সোসাইটি একটি গুরুত্বপূর্ণ চলচ্চিত্র সংগঠন। ম্যুভিয়ানা ফিল্ম সোসাইটি ২০০৬ সালের ১০ নভেম্বর প্রতিষ্ঠিত হয়। চলচ্চিত্র নির্মাতা ও লেখক বেলায়াত হোসেন মামুন ম্যুভিয়ানা ফিল্ম সোসাইটি এর প্রতিষ্ঠাতা ও সভাপতি। ম্যুভিয়ানা ফিল্ম সোসাইটির কার্যক্রম বাংলাদেশের রাজধানী ঢাকা ছাড়াও বিভাগীয় শহর সিলেট ও চট্টগ্রামে বিস্তৃত।
দার্জিলিং হিমালয়ান রেল
আজও এটি বাষ্পচালিত ইঞ্জিনে চলে। দার্জিলিঙের মেল ট্রেনের জন্য ডিজেল চালিত ইঞ্জিন ব্যবহার করা হয়।
১৯৯৯ সালে ইউনেস্কো দার্জিলিং হিমালয়ান রেলকে বিশ্ব ঐতিহ্যের তালিকাভুক্ত করে। ২০০৫ সালে নীলগিরি পার্বত্য রেলকেও এর সঙ্গে বিশ্ব ঐতিহ্যের তালিকাভুক্ত করা হয়।
ম্যুভিয়ানা ফিল্ম সোসাইটি
কার্যক্রম
মুভিয়ান ফিল্ম ফিল্ম সোসাইটি ২০১২ সাল থেকে সিলেটে আন্তর্জাতিক শিশু চলচ্চিত্র উৎসব পরিচালনা করছে, যা বার্ষিকভাবে শিশু চলচ্চিত্র সোসাইটি বাংলাদেশ এবং ইউনিসেফ কর্তৃক সংগঠিত হয়। মুভিয়ান চলচ্চিত্র সোসাইটি ২০১২ সালের এপ্রিল থেকে বাংলাদেশ শিল্পকলা একাডেমীর সাথে ডিজিটাল চলচ্চিত্র তৈরির ছয় মাসব্যাপি একটি কর্মশালার আয়োজন করে।
দার্জিলিং হিমালয়ান রেল
ইতিহাস
থাম্ব|দার্জিলিং রেল স্টেশনে ওয়াচ টাওয়ার
thumb|দার্জিলিং হিমালয়ান রেলপথ|250px|right ১৮৭৮ সালে স্ট্যান্ডার্ড গেজ রেলের মাধ্যমে কলকাতা ও শিলিগুড়ি যুক্ত হয়। হিমালয়ের পাদদেশে অবস্থিত শিলিগুড়ি থেকে একটি কার্ট রোডের (অধুনা হিল কার্ট রোড) মাধ্যমে দার্জিলিং যুক্ত হয়। এই রাস্তায় টাঙা পরিষেবা চালু ছিল। ফ্র্যাঙ্কলিন প্রিস্টেজ নামে ইস্টার্ন বেঙ্গল রেলওয়ে কোম্পানির জনৈক এজেন্ট সরকারের কাছে বাষ্পচালিত ট্রামওয়ের মাধ্যমে শিলিগুড়িকে দার্জিলিঙের সঙ্গে যুক্ত করার প্রস্তাব রাখেন। বাংলার লেফটানেন্ট গভর্নর স্যার অ্যাশলে ইডেন এই প্রস্তাবে ইতিবাচক মনে করলে এটি গৃহীত হয়। নির্মাণকাজ শুরু হয় সেই বছরই।
গিলেন্ডারস আরবাথনট অ্যান্ড কোম্পানি এই রেলপথ নির্মাণ করে। ১৮৮০ সালের ২৩ অগস্ট শিলিগুড়ি-কার্শিয়াং অংশটি চালু হয়। দার্জিলিং পর্যন্ত লাইনের আনুষ্ঠানিক উদ্বোধন হয় ১৮৮১ সালের ৪ জুলাই। পরবর্তীকালে রেলের নতিমাত্রা কমানোর জন্য একাধিকবার ইঞ্জিনিয়ারিং-এর কাজকর্ম করা হয়। ১৮৯৭ সালের ভূমিকম্প ও ১৮৯৯ সালের একটি বড়ো ঘূর্ণিঝড় সত্ত্বেও যাত্রী ও পণ্য পরিবহনের পরিমাণ বৃদ্ধি পাওয়ায় দার্জিলিং হিমালয়ান রেলের গুরুত্বপূর্ণ সম্প্রসারণের কাজ চলতে থাকে। যদিও কম সময়ের বাস পরিষেবা চালু হলে এই রেল প্রতিযোগিতার সম্মুখীন হয়। দ্বিতীয় বিশ্বযুদ্ধের সময় দার্জিলিং ও ঘুমের একাধিক সেনা ক্যাম্পে রসদ সরবরাহের ক্ষেত্রে এই রেল গুরুত্বপূর্ণ ভূমিকা নেয়।